ROMÂNIA

MUNICIPIUL TIMISOARA
PRIMAR
Nr. SC2018-10965/10.05.2018

EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind aprobarea dezmembrării terenului situat în str. Ocsko Terezia,  cu nr. cad. 437178 înscris în CF 437178 Timișoara - Parcul Copiilor "Ion Creangă"
1. Descrierea situaţiei actuale:
             Terenul situat în str. Ocsko Terezia - Parcul Copiilor "Ion Creangă", cu nr. cad. 437178, înscris în CF 437178 Timișoara, PARCUL COPIILOR "ION CREANGA", cu C1 - cladire recreere, este proprietatea Municipiului Timişoara. Spitalul Clinic Municipal de Urgență Timișoara, reprezentat legal prin Manager Dr. Oprea Olimpia Maria, a solicitat prin adresa nr. SC2018-7492/30.03.2018 aprobarea dezmembrării terenului înscris în CF 437178 cu nr. cad. 437178, în vederea soluţionării situaţiei juridice a incintei Spitalului Clinic de Balneologie şi Recuperare Medicală situat pe terenul adiacent, al cărui corp de clădire se află parţial şi pe parcela cu nr. cad. 437178.
2. Schimbări preconizate și rezultate așteptate:
             Clinica de Balneologie și Recuperare Medicală, situată în bv. C.D. Loga 42-44, a fost inclusă în inventarul domeniului public al Municipiului Timișoara atestat prin HG977/2002, cu nr. top. 110, înscris în CF 203 Timișoara, o parte din  clădire situându-se pe parcela cu nr. top. 437178. Menționăm că va fi  promovat un proiect de reabilitare al clădirii respective din fonduri structurale POR 2014-2020, prin urmare este necesară reglementarea situației juridice a terenului. 
	În vederea reglementării situaţiei juridice a terenului şi a clădirii care este amplasată pe trei numere topografice, anterior demarării proiectului de reabilitare, se va proceda la alipirea parcelelor pe care este situată clădirea Clinicii de Balneologie și Recuperare Medicală.
3. Alte informaţii :
               Dezmembrarea terenului cu nr. cad. 437178, înscris în CF 437178 cu suprafața de 64003 mp, se realizează conform Certificatului de Urbanism nr. 313/25.01.2018 și conform documentației topografice întocmită de S.C. WEST CAD S.R.L. şi avizată OCPI cu nr. 38135/08.03.2018.
    4.    Concluzii:
                Urmare a celor prezentate mai sus, considerăm necesară și oportună aprobarea dezmembrării terenului înscris în CF 437178 Timișoara cu nr. cad. 437178, în vederea soluționării situației juridice a terenului aferent incintei Spitalului Clinic de Balneologie şi Recuperare Medicală.

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune, în nota de fundamentare.												Cod FO53-03, ver. 2
